Il vedovo
<s>Il vedovo () je italijanska crno-bijela filmska komedija snimljena 1959. u režiji Dina Risija.</s><s>Protagonist, koga tumači Alberto Sordi, je vlasnik tvornice lifta koji se okolini nastoji predstaviti kao uspješni poduzetnik, a u stvarnosti je potpuni nesposobnjaković čiji posao na površini održava njegova bogata i daleko uspješnija supruga (čiji lik tumači Franca Valeri) koja koristi svaku priliku da ga "spusti na zemlju".</s><s>Radnja prikazuje kako je on sa time sve više frustiran, te kako mu neobičan splet okolnosti da ideju da osmisli dijabolički plan sa ciljem da suprugu likvidira namjestivši nesreću u liftu, te da nakon toga naslijedi njeno bogatstvo i počne novi život sa ljubavnicom (čiji lik tumači Leonora Ruffo).</s><s>Il vedovo, koji je nastojao što vjernije prikazati način na koji se ekonomski bum 1950-ih počeo odražavati na životni stil i vrijednosti tadašnje italijanske više i srednje klase, se često navodi kao jedno od prvih ostvarenja u stilu koji će kasnije postati poznat kao commedia all'italiana.</s>

<s>Godine 2013. je snimljen remake pod naslovom  Aspirante vedovo u režiji Massima Veniera.</s>

<s>Uloge
Alberto Sordi: Alberto Nardi
Franca Valeri: Elvira Almiraghi 
Livio Lorenzon: Markiz Stucchi
Leonora Ruffo: Gioia 
Nando Bruno:  Nardi's Uncle
Nanda Primavera:  	Italia, Gioijina majka 
Mario Passante:  Lambertoni
Enzo Petito:  Fritzmayer 
Ruggero Marchi:  Fenoglio 
Gigi Reder: Girondi 
Enzo Furlai: Giordano 
Angela Luce: Margherita  
Ignazio Leone: Doorman 
Alberto Rabagliati: sam sebe
Rosita Pisano: Nardijeva sekretarica</s>

<s>Vanjske veze 
 
 La sceneggiatura de Il vedovo su Oocities.org</s>

<s>Italijanski filmovi
Filmske komedije</s>

